3. ΒΑΣΙΛΙΚΟΝ ΔΙΑΤΑΓΜΑ της 9 Ιαν. 1952/22 Ιαν. 1953 (ΦΕΚ Α΄  14) Περί ειδικής δοκιμασίας διδακτόρων και πτυχιούχων της Κτηνιατρικής αλλοδαπών ανεγνωρισμένων ομοταγών Πανεπιστημίων ή Σχολών και καθορισμού του ενδεικτικού αυτών. Έχοντες υπ’ όψιν το άρθρ. 7 του Νόμ. 2028/52, τα άρθρ. 220 και 221 του Νόμ. 5343 ισχύοντα και δια το Πανεπιστήμιον Θεσσαλονίκης δυνάμει του από 27 Ιουλ. 1935 Δ/τος και τον Α. Ν. 1540/51 «περί λειτουργίας Κτηνιατρικής Σχολής παρά τω Πανεπιστημίω Θεσσαλονίκης» κυρωθέντος δια του Νόμ. 1776/51 προτάσει του Ημετέρου επί της Εθνικής Παιδείας και Θρησκευμάτων Υπουργού, στηριζομένη εις ομοίαν της Κτηνιατρικής Σχολής και της Συγκλήτου του Πανεπιστημίου Θεσσαλονίκης και εις γνωμοδότησιν του Συμβουλίου της Επικρατείας διατυπωθείσαν δια της υπ’ αριθ. 540/1952 πράξεως αυτού, απεφασίσαμεν και διατάσσομεν: Άρθρ.1-2. «Διδάκτορες και πτυχιούχοι της Κτηνιατρικής αλλοδαπών ανεγνωρισμένων ομοταγών Πανεπιστημίων ή Σχολών κτώνται το δικαίωμα της εξασκήσεως του επαγγέλματος αυτών εν Ελλάδι και του διορισμού εν δημοσία θέσει εάν υποστώσι δοκιμασίαν εις τα μαθήματα: 1)Ζωοτεχνίαν, 2)Κρεοσκοπίαν και Υγιειενήν του γάλακτος, 3)Λοιμώδη Νοσήματα, 4)Παθολογίαν Βοοειδών και Μαιευτικήν. Η δοκιμασία είναι γραπτή και διεξάγεται τρις κατ’ έτος κατά τους μήνας Οκτώβριον, Φεβρουάριον και Ιούνιον, εν Ελληνική γλώσση, υπό Επιτροπής αποτελουμένης εκ των καθηγητών των εξεταζομένων μαθημάτων και προεδρευομένης υπό του Κοσμήτορος της Κτηνιατρικής Σχολής». Τα άρθρ. 1-2, τροποποιηθέντα δια του άρθρου μόνου Β.Δ. 133 της 17/22 Φεβρ. 1962 (ΦΕΚ Α΄ 32) αντικατεστάθησαν ως άνω δια του άρθρ. 1 Β.Δ. 611 της 4/20 Σεπτ. 1968 (ΦΕΚ Α΄ 208). (Αντί της σελ. 553 Σελ. 553(α) 343-095 Τμήμα Κτηνιατρικής Πανεπιστημίου Θεσ/νίκης 31.Ε.μ.2-3 Άρθρ.3.-Ο βουλόμενος να υποστή την δοκιμασίαν υποχρεούται να καταβάλη εις το Ταμείον του Πανεπιστημίου τα τριπλάσια των εκάστοτε υπό των υποψηφίων δια τας εις πτυχιακάς εξετάσεις καθοριζόμενα εξέταστρα. Άρθρ.4.-«Εν εκάστω μαθήματι θεωρείται επιτυχών ο λαβών τουλάχιστον τον βαθμόν «Καλώς» (5), άλλως θεωρείται αποτυχών. Ο εν τινι μαθήματι αποτυχών επανεξετάζεται εις το μάθημα τούτο κατά την επομένην εξεταστικήν περίοδον». Το άρθρ. 4 αντικατεστάθη ως άνω δια του άρθρ. 2 Β.Δ. 611 της 4/20 Σεπτ. 1968 (ΦΕΚ Α΄ 208). Άρθρ.5.-Εις τον υποστάντα ευδοκίμως την δοκιμασίαν χορηγείται το ακόλουθον ενδεικτικόν υπογραφόμενον υπό του Κοσμήτορος και του Γραμματέως της Κτηνιατρικής Σχολής. ΠΑΝΕΠΙΣΤΗΜΙΟΝ ΘΕΣΣΑΛΟΝΙΚΗΣ Ο ……………………. (πτυχιούχος ή διδάκτωρ) της Κτηνιατρικής Σχολής ………………….υπέστη ευδοκίμως την υπό των Πανεπιστημιακών νόμων οριζομένην δοκιμασίαν προς εξάσκησιν του κτηνιατρικού επαγγέλματος εν Ελλάδι και του διορισμού εν δημοσία θέσει. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 